มีเพศสัมพันธ์กับแฟน​ ใส่ถุงยางอนามัย​ จำเป็นต้องกินยาคุมฉุกเฉินไหมครับ​ ตอนหลั่งเอาออกมาหลั่งข้างนอก หลังเสร็จเอาถุงยางไปกรอกน้ำ​ ไม่พบอาการรั่วซึม​ ฉีกขาด
สวัสดีค่ะ งาน,การมีเพศสัมพันธ์โดยการใช้ถุงยางอนามัยนั้น หากใช้ได้อย่างถูกต้องและไม่มีการฉีกขาดหรือรั่วซึม ถุงยางก็จะช่วยป้องกันการตั้งครรภ์ได้ประมาณ 98% หรือมีโอกาสตั้งครรภ์ประมาณ 2% แต่หากใช้ไม่ถูกต้อง เช่น ใช้ถุงยางขนาดที่ไม่พอดีกับอวัยวะเพศชาย ใช้วาสลีนทาถุงยาง ใช้ถุงยางอนามัยซ้ำ ใส่ถุงยางอนามัยซ้อนกัน ดึงอวัยวะเพศชายออกจากช่องคลอดเมื่ออ่อนตัวลงแล้ว หรือถุงยางเสื่อมสภาพ มีการฉีดขาดหรือรั่วซึม โอกาสในการตั้งครรภ์ก็จะมากขึ้นค่ะดังนั้น หากใช้ถุงยางได้อย่างถูกต้อง อีกทั้งได้นำออกหลั่งข้างนอกด้วย โอกาสในการตั้งครรภ์ก็จะมีน้อยมาก และไม่จำเป็นต้องทานยาคุมฉุกเฉินไปค่ะ หากทานไป ก็อาจมีผลทำให้เกิดเลือดออกผิดปกติ หรือมีประจำเดือนมาผิดปกติ ซึ่งอาจทำให้เกิดความวิตกกังวลได้ค่ะ